L 144/100
LV
Eiropas Savienības Oficiālais Vēstnesis
23.5.2022.
— Verificētājs(-i) pārbauda, vai datu kopas ir pareizi īstenotas programmatūrā (t. i., datu kopas ACIN rezultāti programmatūrā ir 1 % robežās no rezultātiem metadatos).
Pārbauda vismaz 50 % (pēc skaita) no datu kopām, kas izmantotas visbūtiskāko procesu modelēšanai, un 10 % no datu kopām, kas izmantotas citu procesu modelēšanai.
Verificētājs(-i) pārbauda, vai apkopotā VP atbilstošā datu kopa, kas atspoguļo darbības jomā ietilpstošo produktu, ir darīta pieejama Eiropas Komisijai (69).
PVP pētījuma pasūtītājs var nolemt publiskos datu kopu.
Papildu vides un tehniskā informācija atbilst 3.2.4.1. iedaļā noteiktajām prasībām.
8.4.2
Ve r i f i k ā c ij a s u n v a l i d ā c i j a s p a ņ ē m i e n i Verificētājs(-i) novērtē un apstiprina, vai izmantotās aprēķina metodikas ir pieņemami precīzas, uzticamas, atbilstošas un veiktas saskaņā ar PVP metodi.
Verificētājs(-i) apstiprina mērvienību pārvēršanas pareizu piemērošanu.
Verificētājs(-i) pārbauda, vai piemērotās paraugu ņemšanas procedūras atbilst paraugu ņemšanas procedūrai, kas noteikta PVP metodē, kā izklāstīts 4.4.6. iedaļā.
Paziņotos datus salīdzina ar avota dokumentāciju, lai pārbaudītu to konsekvenci.
Verificētājs(-i) izvērtē, vai aplēšu veikšanas metodes ir atbilstošas un ir piemērotas konsekventi.
Verificētājs(-i) var novērtēt izdarīto aplēšu vai izvēļu alternatīvas, lai noteiktu, vai ir atlasīta piesardzīga izvēle.
Verificētājs(-i) var identificēt nenoteiktības, kas ir lielākas, nekā gaidīts, un novērtēt identificētās nenoteiktības ietekmi uz galīgajiem PVP rezultātiem.
8.4.3
D a t u ko n f i d e n c i a l i t ā t e Datus validācijai iesniedz sistemātiskā un visaptverošā veidā.
Verificētājam(-iem) iesniedz visu projekta dokumentāciju, kas pamato PVP pētījuma validāciju, tostarp VP modeli, konfidenciālo informāciju, datus un PVP ziņojumu.
Verificētājs(-i) ievēro visas verificējamās/validējamās informācijas un datu konfidencialitāti un izmanto tos tikai verificēšanas/validēšanas procesā.
PVP pētījuma pasūtītājs var neiekļaut konfidenciālus datus un informāciju PVP ziņojumā ar nosacījumu, ka: — netiek iekļauta tikai ielaides informācija, un tiek iekļauta visa izlaides informācija; — pasūtītājs sniedz verificētājam(-iem) pietiekamu informāciju par neiekļauto datu un informācijas raksturu, kā arī to neiekļaušanas pamatojumu; — verificētājs(-i) piekrīt neizpaušanai un verifikācijas un validācijas ziņojumā norāda šādas rīcības iemeslus; ja verificētājs(-i) nepiekrīt neizpaušanai un pasūtītājs neveic korektīvu rīcību, verificētājs(-i) verifikācijas un validācijas ziņojumā norāda, ka neizpaušana nav pamatota; — pasūtītājs saglabā neizpaustās informācijas lietu neizpaušanas lēmuma iespējamai atkārtotai izvērtēšanai nākotnē.
Darījumdarbības dati var būt konfidenciāli konkurences aspektu, intelektuālā īpašuma tiesību vai tamlīdzīgu juridisku ierobežojumu dēļ.
Tāpēc darījumdarbības datus, kas noteikti kā konfidenciāli un iesniegti validācijas procesa laikā, uzskata par konfidenciāliem.
Tādējādi verificētājs(-i) neizplata un citādi nepatur izmantošanai bez organizācijas atļaujas informāciju, kas viņam(-iem) izpausta verificēšanas/validēšanas procesā.
PVP pētījuma pasūtītājs var prasīt, lai verificētājs(-i) paraksta informācijas neizpaušanas līgumu (INL).
(69) Datu kopas sūtiet uz šādu adresi: ENV-ENVIRONMENTAL-FOOTPRINT@ec.europa.eu.